3. ลักษณะการประกอบธุรกิจ

(1) ประวัติความเป็นมา

ประเทศไทยเป็นประเทศเกษตรกรรม ประชากรส่วนใหญ่ประกอบอาชีพทางด้านเกษตรกรรมเป็นหลัก
อันได้แก่การเพาะปลูกและเลี้ยงสัตว์ ในการเพาะปลูกพืชนั้น ปัจจัยสำคัญพื้นฐาน ประกอบด้วย ดิน
น้ำ อากาศ และธาตุอาหารในดิน แต่การเพาะปลูกพืชเป็นระยะยาวและต่อเนื่องในผืนดินดียวกัน
ย่อมทำให้ธาตุอาหารในดินสูญเสียไป เนื่องจากได้ถูกพืชดูดซึมติดไปกับผลผลิต

ดังนั้น หากเกษตรกรต้องการให้ผลผลิตที่เพาะปลูก มีปริมาณมากและคุณภาพดี
เป็นที่ต้องการของตลาดทั้งภายในและต่างประเทศ จึงจำเป็นต้องนำความรู้ทางการเกษตรที่ทันสมัย
อีกทั้งวิธีการบริหารและจัดการที่ดีมาใช้
นอกจากนี้เกษตรกรจะต้องเพิ่มธาตุอาหารเพื่อคืนความอุดมสมบูรณ์ให้กับดิน ซึ่งได้แก่การใส่
“ปุ๋ยเคมี” ดังนั้น ปุ๋ยเคมี จึงนับว่าเป็นปัจจัยสำคัญในการเพิ่มผลผลิต
การใช้ปุ๋ยเคมีที่ถูกต้องอย่างมีประสิทธิภาพนั้น จะต้องใช้ให้ ถูกสุตร ถูกอัตราส่วน ถูกเวลา
และถูกวิธี

บริษัท ไทยเซ็นทรัลเคมี จำกัด (มหาชน) เป็นบริษัทผู้ ผลิตและจำหน่ายปุ๋ยเคมีมาเป็นเวลายาวนาน
รัฐบาลไทยโดยกระทรวงการคลังได้ร่วมทุนกับภาคเอกชน อันประกอบด้วย บริษัท ศรีกรุงวัฒนา
จำกัด และบริษัท โซจิทซึ คอร์ปอเรชั่น (เดิมคือ บริษัท นิชโช อิวาย คอร์ปอเรชั่น จำกัด)
และบริษัท เซ็นทรัลกล๊าส จำกัด (ปัจจุบัน เป็นที่ปรึกษาทางวิชาการและเทคนิค ของบริษัท)
ประเทศญี่ปุ่น ก่อตั้งบริษัท ไทยเซ็นทรัลเคมี จำกัด ขึ้นเมื่อวันที่ 6 มีนาคม 2516
ด้วยเงินทุนจดทะเบียนเริ่มแรก 120 ล้านบาท
ซึ่งต่อมาบริษัทฯได้เข้าจดทะเบียนในตลาดหลักทรัพย์แห่งประเทศไทย เมื่อเดือนตุลาคม 2534
ด้วยทุนจดทะเบียน 700 ล้านบาท และในปี 2536 บริษัทฯได้แปรสภาพเป็น “บริษัทมหาชน”
ด้วยทุนจดทะเบียนทั้งสิ้น 2,000 ล้านบาท

  ลักษณะการประกอบธุรกิจ

บริษัท ไทยเซ็นทรัลเคมี จำกัด (มหาชน) เป็นผู้ผลิตและจำหน่ายปุ๋ยเคมีที่ใหญ่ที่สุดในประเทศไทย
บริษัทฯ มีโรงงานขนาดใหญ่ที่ทันสมัย และได้มาตรฐาน 2 แห่ง โรงงานแห่งแรก
ตั้งอยู่ที่อำเภอพระสมุทรเจดีย์ จังหวัดสมุทรปราการ และโรงงานแห่งที่ 2 ตั้งอยู่ที่ อำเภอ

นครหลวง จังหวัดพระนครศรีอยุธยาโดยมีกำลังการผลิตปุ๋ยปีละ 850,000 เมตริกตันและ 350,000
เมตริกตัน ตามลำดับ รวมกำลังการผลิตทั้งสิ้นปีละ 1.2 ล้านเมตริกตัน

บริษัทฯ สามารถผลิตปุ๋ยเคมีที่มีคุณภาพได้มาตรฐานทัดเทียมกับปุ๋ยนำเข้าจากต่างประเทศ
ซึ่งประกอบด้วยธาตุอาหารหลัก คือ ไนโตรเจน (N), ฟอสฟอรัส (P₂O₅), โพแทส (K₂O)
และธาตุอาหารรอง เช่น แมกนีเซียม (MgO), กำมะถัน (S) เป็นต้น
นอกจากนี้ยังมีธาตุอาหารเสริม เช่น โบรอน (B) อีกด้วย ซึ่งจะทำให้พืชเจริญงอกงามมีผลผลิตดี
ปริมาณและคุณภาพสูง อนึ่ง ปุ๋ยเคมี “ ตราหัววัว-คันไถ” ที่บริษัทฯ
ผลิตมีคุณภาพตามที่ได้ขึ้นทะเบียนไว้กับกระทรวงเกษตรและสหกรณ์ และเป็นที่นิยม
แพร่หลายในพื้นที่เกษตรกรรมทั่วประเทศ นานเกือบ 40 ปี
การใช้ปุ๋ยเคมีให้ถูกวิธีในช่วงระยะเวลาที่เหมาะสม
จะช่วยทำให้ผลผลิตสูงและมีคุณภาพเป็นที่ต้องการของตลาด อีกทั้งทำให้ต้นทุนการผลิตลดลง
เพิ่มพูนรายได้ให้กับเกษตรกรไทย และก่อให้เกิดผลดีแก่เศรษฐกิจโดยรวมของประเทศอีกด้วย

นอกจากนี้ โรงงานของบริษัทฯ ที่อำเภอพระสมุทรเจดีย์ จังหวัดสมุทรปราการ
ยังมีคลังสินค้าสามารถเก็บวัตถุดิบได้ 100,000 เมตริกตัน พร้อมทั้งมีท่าเรือขนาดใหญ่ที่มีความยาว
310 เมตร หน้าท่าลึก 27 ฟุต สามารถเทียบเรือเดินสมุทรขนาดใหญ่ 20,000-25,000 เมตริกตัน
ได้พร้อมกัน 2 ลำและขนถ่ายวัตถุดิบได้ถึงวันละ 6,000 เมตริกตัน ทั้งยังใช้ก๊าซธรรมชาติ
(Natural Gas) ที่มีต้นทุนต่ำและก่อมลภาวะน้อยกว่า เป็นเชื้อเพลิงแทนน้ำมันเตา
อันเป็นสาเหตุทำให้เกิดภาวะโลกร้อน

สำหรับโรงงานที่อำเภอนครหลวง จังหวัดพระนครศรีอยุธยา
มีคลังสินค้าที่สามารถเก็บวัตถุดิบได้90,000 เมตริกตัน นอกจากนี้ยังมีท่าเรือที่มีความยาว 189
เมตร หน้าท่าลึก 10 เมตร ( 30 ฟุต) สามารถเทียบเรือขนถ่ายสินค้าขนาด 500 – 2,500
เมตริกตัน ได้พร้อมกัน 3 ลำ ตลอดจนขนถ่ายวัตถุดิบและขนถ่ายสินค้านำเข้าต่างๆได้วันละ 4,000
เมตริกตัน

ปัจจุบัน บริษัทฯ ได้ผลิต “ปุ๋ยพลังสอง” ซึ่งเป็นเทคโนโลยีเฉพาะ
ที่ทันสมัยและเป็นแห่งแรกในประเทศไทย คือ ขบวนการผลิตปุ๋ย ครั้งละ 1 กระสอบ
ในส่วนการควบคุมคุณภาพสินค้า บริษัทฯได้รับการรับรองมาตรฐานสากล ISO/IEC 17025:2005
ซึ่งมั่นใจได้ว่าค่าธาตุอาหารของปุ๋ยเคมี มีคุณภาพและได้มาตรฐานสากล

การเปลี่ยนแปลงและพัฒนาการที่สำคัญ ระหว่างปี 2552-2554

ปี 2554

-   ที่ประชุมผู้ถือหุ้นสามัญประจำปี 2554 ครั้งที่ 39 เมื่อวันที่ 31 มีนาคม 2554
    ได้แต่งตั้งนางสาวกนกพร อังสุนทรสฤษดิ์ เป็นกรรมการบริษัท

-   นายไพบูลย์ รัตนาภรณ์ชัย ได้ลาออกจากการเป็นกรรมการบริษัท เมื่อวันที่ 16 ธันวาคม 2554

ปี 2553

-   การประชุมคณะกรรมการ บริษัท ไทยเซ็นทรัลเคมี จำกัด (มหาชน) ครั้งที่ 3/2553 เมื่อวันที่
    14 พฤษภาคม 2553 ที่ประชุมได้มีมติอนุมัติการลาออกของนายชิเกรุ นากานิชิ
    จากการเป็นกรรมการบริษัทฯ และแต่งตั้งนายเออิจิ ฮามาดา เป็นกรรมการบริษัทฯ
    แทนนายชิเกรุ นากานิชิที่ขอลาออกไป

-   การประชุมคณะกรรมการบริษัทฯ ครั้งที่ 4/2553 เมื่อวันที่ 16 สิงหาคม 2553 มีมติอนุมัติ
    การลาออกของนายคาซูเอกิ ซากูม่า จากการเป็นกรรมการของบริษัทฯ และ
    แต่งตั้งนายเกษมศักดิ์ มัสยวาณิช เป็นกรรมการอิสระและกรรมการตรวจสอบ แทน
    นายคาซูเอกิ ซากูม่า ที่ขอลาออกไป

-   การประชุมคณะกรรมการบริษัทฯ ครั้งที่ 5/2553 เมื่อวันที่ 15 พฤศจิกายน 2553
    ที่ประชุมได้เห็นชอบในหลักการให้ย้ายสำนักงานใหญ่ของบริษัทฯ ไปอยู่ที่อาคารไทยวา
    ทาวเวอร์ 1 ถนนสาทรใต้ กรุงเทพฯ ประมาณเดือนเมษายน ปี 2554 โดยบริษัทฯ
    จะแจ้งกำหนดการที่แน่นอนให้ทราบอีกครั้งหนึ่ง

ปี 2552

-   การประชุมคณะกรรมการ บริษัท ไทยเซ็นทรัลเคมี จำกัด (มหาชน) ครั้งที่ 3/2552 เมื่อวันที่
    15 พฤษภาคม 2552
    ซึ่งที่ประชุมได้มีมติอนุมัติการลาออกของกรรมการและเลือกตั้งกรรมการใหม่เข้าแทนที่ดังนี้คือ

    -   การลาออกของนายมิชิฟูมิ วาทานาเบ กรรมการและรองประธานกรรมการบริษัทฯ
        และเลือกตั้ง

  นายชิกาฮิเด โมริ เป็นกรรมการและรองประธานกรรมการบริษัทฯ แทนนายมิชิฟูมิ วาทานาเบ
  กรรมการและรองประธาน กรรมการบริษัทฯ ที่ขอลาออกไป

-   การลาออกของนายทาดาชิ ชิมิซึ จากการเป็นกรรมการบริษัทฯ และเลือกตั้งนายทาคาชิ
    อิเคดะ
    เป็นกรรมการบริษัทฯ แทนนายทาดาชิ ชิมิซึ ที่ขอลาออกไป

-   การลาออกของนายนัทสึโอะ ยามาซากิ กรรมการบริษัทฯ และเลือกตั้งนายนาโอยูกิ ฟูจิวาร่า
    เป็นกรรมการบริษัทฯ แทนนายนัทสึโอะ ยามาซากิ ที่ขอลาออกไป

-   การทำสัญญาบริการบำรุงรักษาระบบ Real-Time Online กับบริษัท
    เมโทรซิสเต็มส์คอร์ปอเรชั่น จำกัด (มหาชน)
    ซึ่งเป็นธุรกรรมซึ่งเข้าข่ายรายการที่เกี่ยวโยงดังนี้ มูลค่ารายการเบี้ยประกัน 1,616,556
    บาท (หนึ่งล้านหกแสนหนึ่งหมื่นหกพันห้าร้อยห้าสิบหกบาทถ้วน) ระยะการบำรุงรักษา 1 ปี
    (ตั้งแต่ พฤษภาคม 2552 - เมษายน 2553)

-   การประชุมคณะกรรมการบริษัทฯ ครั้งที่ 5/2552 เมื่อวันที่ 14 สิงหาคม 2552 มีมติอนุมัติ
    การลาออก ของ

  นายคิโยชิ ยามากุชิ จากการเป็นกรรมการของบริษัทฯ และ ให้แต่งตั้งนายโอภาส ศรีพรกิจขจร
  เป็นกรรมการอิสระและกรรมการตรวจสอบ แทนที่ในวาระของ นายคิโยชิ ยามากุชิ
  ที่ขอลาออกไป

-   บริษัท ทีซีซี เคมีเกษตร จำกัด ได้จดทะเบียนเลิกบริษัท เมื่อวันที่ 21 ตุลาคม 2551
    และได้จดทะเบียนเสร็จการชำระบัญชี เมื่อวันที่ 21 ตุลาคม 2552

-   การประชุมคณะกรรมการบริษัทฯ ครั้งที่ 6/2552 เมื่อวันที่ 13 พฤศจิกายน 2552
    ที่ประชุมดังกล่าวมีมติอนุมัติ การลาออกของนายฮิโรโอะ ทาเคโมโตะ
    จากการเป็นกรรมการของบริษัทฯ และให้แ ต่งตั้ง นายมาซายูกิ นาคายาม่า
    เป็นกรรมการของบริษัทฯ แทนที่ในวาระของนายฮิโรโอะ ทาเคโมโตะ ที่ขอลาออกไป

(2) ภาพรวมการประกอบธุรกิจของบริษัท บริษัทย่อย และบริษัทร่วมที่ดำเนินอยู่ในปัจจุบัน
ดำเนินธุรกิจด้านการผลิตปุ๋ยเคมีและเคมีเกษตร ดำเนินธุรกิจการนำเข้าเคมีอุตสาหกรรม เคมีสิ่งทอ
เม็ดพลาสติก และเคมีเหลว และยังมีโรงงานผสมและบรรจุสินค้าเคมีเกษตร

(3) สัดส่วนรายได้ของบริษัทฯโครงสร้างรายได้และการถือหุ้นในบริษัทย่อย ตามตารางข้างล่างนี้

    1.  โครงสร้างรายได้และการถือหุ้น (ณ 31 ธันวาคม 2554)

[TABLE]

หมายเหตุ : * ถือหุ้นทางตรงและทางอ้อม **ถือหุ้นทางอ้อม

  3.2 ลักษณะการประกอบธุรกิจของบริษัทย่อยและบริษัทร่วม

  บริษัทย่อย

+---------+----------------------------------------+------------------+
| บริษัท    | ลักษณะการทำธุรกิจ                         | ที่อยู่              |
+---------+----------------------------------------+------------------+
| บริษัท    | นำเข้าและจ                              | 581 หมู่ 4         |
| เอ็มซี    | ำหน่ายสารเคมีป้องกันกำจัดศัตรูพืชที่ใช้ในการเกษตร | นิคมอุตสาหกรรมบางปู |
| อะโก    | สาธารณสุขและปศุสัตว์ บริการผสม บรรจุ         | ซอย 12 ถนนสุขุมวิท  |
| ร-เคมิคัล | ตรวจสอบคุณภาพเคมีเกษตร                   | ตำบลแพรกษา       |
| จำกัด    | นโยบายการจ่ายเงินปันผล:                   | อำเภอเมือง        |
|         | ยังไม่มีนโยบายที่จะจ่ายเงินปันผล               | จังหวัดสมุทรปราการ  |
|         |                                        | 10280            |
+---------+----------------------------------------+------------------+
| บริษัท    | นำเข้าและจัดจำหน่าย                       | 184. ถนนราชวงศ์   |
| เอ็มซี    | เคมีภัณฑ์สำหรับอุตสาหกรรมต่างๆ มากมาย,       |                  |
| อิน      | สารละลายสำหรับอุตสาหกรรม                 | เขตสัมพันธวงศ์      |
| ดัสเทรียล | วัตถุดิบที่ใช้ในขบวนการปั่นทอ เม็ดพลาสติก        | กรุงเทพมหานคร     |
| เคมิคัล   |                                        | 10100            |
| จำกัด    | นโยบายการจ่ายเงินปันผล : ถ้ามีกำไรโดยทั่วไป   |                  |
|         | จะจ่ายเงินปันผล                           |                  |
+---------+----------------------------------------+------------------+
| บริษัท    | นำเข้าและจัดจำหน่าย วัตถุมีพิษ                | 180-184          |
| เอ็มซี    |                                        | ถนนราชวงศ์        |
| โซลเว้นท์ | นโยบายการจ่ายเงินปันผล : ถ้ามีกำไรโดยทั่วไป   | แขวงจักรวรรดิ      |
| จำกัด    | จะจ่ายเงินปันผล                           | เขตสัมพันธวงศ์      |
|         |                                        | กรุงเทพมหานคร     |
|         |                                        | 10100            |
+---------+----------------------------------------+------------------+
| บริษัท    | ดำเนินธุรกิจ                              | 822 ซอย 13 หมู่ที่ 4 |
| เอ็มซี    | การค้าเม็ดพลาสติกและมีโรงงานผลิตถุงในพลาสติก, | ถนนพัฒนา 1        |
| พลาสติก  | แผ่นชีท เป็นต้น                            | ตำบลแพรกษา       |
| จำกัด    |                                        | อำเ              |
|         | นโยบายการจ่ายเงินปันผล : ถ้ามีกำไรโดยทั่วไป   | ภอเมืองสมุทรปราการ |
|         | จะจ่ายเงินปันผล                           |                  |
|         |                                        | จังหวัดสมุทรปราการ  |
|         |                                        | 10280            |
+---------+----------------------------------------+------------------+
| บริษัท    | ดำเนินธุรกิจคลังเคมีอุตสาหกรรมชนิดเหลว        | 205              |
| เอ็น.    | เพื่อให้เช่าเก็บวัตถุดิบเคมีภัณฑ์เหลว             | อา               |
| ไอ.     | ที่ใช้ในโรงงานอุตสาหกรรมทั่วไป               | คารยูไนเต็ดฟลาวมิลล์ |
| เอ็ม.    |                                        | ชั้น 8 ถนนราชวงศ์   |
| จำกัด    | นโยบายการจ่ายเงินปันผล:                   | เขตสัมพันธวงศ์      |
|         | ถ้ามีกำไรโดยทั่วไปจะจ่ายเงินปันผล             | กรุงเทพมหานคร     |
|         |                                        | 10100            |
+---------+----------------------------------------+------------------+
| บริษัท    | ดำเนินธุรกิจนำเข้า ส่งออกและจัดจำหน่ายปุ๋ย      | 180-184          |
| เ       | เคมีเกษตร ผลิตภัณฑ์เคมี โลหะ เป็นต้น          | ถนนราชวงศ์        |
| ซ็นทราปิค | นโยบายการจ่ายเงินปันผล: ไม่มี               | เขตสัมพันธวงศ์      |
| (ประ    |                                        | กรุงเทพมหานคร     |
| เทศไทย) |                                        | 10100            |
| จำกัด    |                                        |                  |
+---------+----------------------------------------+------------------+

บริษัทร่วม

+---------+----------------------------------------+------------------+
| บริษัท    | ลักษณะการทำธุรกิจ                         | ที่อยู่              |
+---------+----------------------------------------+------------------+
| บริษัท    | ตัวแทนในการจำหน่ายสินค้าเคมีภัณฑ์ finishing   | 180-184          |
| เ       | ของบริษัท ซอมเมอร์ (Sommer)               | ถนนราชวงศ์        |
| มโทรแทน |                                        | เขตสัมพันธวงศ์      |
| จำกัด    | บริษัท เอฟ.จี.แอล. (FGL) จากประเทศอิตาลี    | กรุงเทพมหานคร     |
|         | (สำหรับงานน้ำ)                           | 10100            |
|         |                                        |                  |
|         | นโยบายการจ่ายเงินปันผล:                   |                  |
|         | ถ้ามีกำไรโดยทั่วไปจะจ่ายปันผล                |                  |
+---------+----------------------------------------+------------------+

(4) เป้าหมายการดำเนินธุรกิจ (goal)

สำหรับปี 2555 บริษัทฯ ได้วางเป้าหมายการจำหน่ายปุ๋ยให้เพิ่มขึ้นมากกว่าหนึ่งล้านหนึ่งแสนตัน
เนื่องจากทางบริษัทได้เพิ่มงบประมาณด้านส่งเสริมการขายเพื่อชักจูงให้ลูกค้าสนับสนุนสินค้าของบริษัทฯ
อย่างต่อเนื่องเพื่อให้สามารถขยายพื้นที่การตลาด
อีกทั้งคาดว่าในปีนี้ทางรัฐบาลคงจะมีการจัดหาปุ๋ยเคมีเพื่อช่วยเหลือเกษตรกรโดยวิธีประกวดราคาอย่างยุติธรรม
สำหรับในระยะ 3 ปีข้างหน้า บริษัทฯ
คาดว่าเกษตรกรคงจะใช้ปุ๋ยเคมีเพิ่มขึ้นเพื่อเพิ่มผลผลิตและคาดว่าทางบริษัทฯ
จะขายปุ๋ยเคมีได้ตามความต้องการของตลาดที่เพิ่มขึ้น